laion/Wikipedia-Exotic huggingface dataset:
শ্লেসভিগ-হলষ্টাইন

শ্লেসভিগ-হলষ্টাইন (জার্মান ভাষায়: Schleswig-Holstein; উচ্চারণ [ˈʃleːsvɪç ˈhɔlʃtaɪ̯n] (শুনুন)) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার। রাজ্যটিকে নিম্ন জার্মান ভাষায় Sleswig-Holsteen, সাবেক ইংরেজিতে Sleswick-Holsatia, ডেনীয় ভাষায় Slesvig-Holstenডাকা হয়। উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত। শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়। এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচ্চিত্র উৎসবও এই রাজ্যে প্রতি বছর হয়। শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব। শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল। ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরনের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা। এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে। "State population"। Portal of the Federal Statistics Office Germany। ১০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০০৭।  By the federal vehicle registration reform of 1 July 1956 distinct prefixes were given for every district. "Education in Schleswig-Holstein"। State of Schleswig-Holstein। ৪ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১১।  "Institutions of Higher Education in Schleswig-Holstein"। State of Schleswig-Holstein। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১১।  দাপ্তরিক সরকারি পোর্টাল ওয়েব্যাক মেশিনে আর্কাইভকৃত ১৬ এপ্রিল ২০১৫ তারিখে Official Directory Schleswig-Holstein Plebiscite Paper Money - 1919, 1920 Issues 360° Panoramas of Schleswig-Holstein ওপেনস্ট্রিটম্যাপে শ্লেসভিগ-হলষ্টাইন সম্পর্কিত ভৌগোলিক উপাত্ত
শীলাদেবীর ঘাট

শীলাদেবীর ঘাট বগুড়া জেলার মহাস্থানগড় থেকে প্রায় ২০০ মিটার পূর্বে করতোয়া নদীতে অবস্থিত। এই ঘাটের মূল অবস্থান মহাস্থানগড়ের বৈরাগি ভিটার বিপরীত দিকে। স্থানীয় কাহিনী অনুযায়ী, শীলাদেবী ছিলেন মহাস্থানগড়ের শেষ হিন্দু রাজা পরশুরামের বোন বা ভগ্নি। মুসলিম সাধক শাহ সুলতান বলখী মাহিসাওয়ার কর্তৃক রাজা পরশুরাম পরাজিত হবার পর শীলাদেবী করতোয়া নদীর এই স্থানে জলে ডুবে আত্মহুতি দেন। এরপর থেকে স্থানীয় হিন্দুধর্মালম্বীরা এই স্থানে প্রতিবছর জ্যৈষ্ঠ মাসের শুক্লা দশমীতে এবং ১২ বছর পরপর পৌষ-নারায়ণী স্নানের উদ্দেশ্যে এই স্থানে যোগ দিয়ে থাকেন। দেশে এবং দেশের বাইরের অনেকেই এই স্নানউৎসবে অংশ নিতে করতোয়া তীরে আসেন। অন্য এক জনস্রুতি মতে, স্থানটি এক সময় নৌপথে আমদানি করা পাথর খালাস ও স্তুপীকৃত করে রাখার জন্যে ব্যবহৃত হতো বলে কালক্রমে এর নাম হয় “শিলা দ্বীপ”, এবং যার বিকৃতরূপ সম্ভবত “শীলাদেবী” এবং “শীলাদেবীর ঘাট”। মোহাম্মদ আইয়ুব খান (২০১২)। "শীলাদেবীর ঘাট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "আড়াই হাজার বছরের শীলাদেবীর ঘাট"। দৈনিক ইত্তেফাক। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ জুন ২৩, ২০১৪।  বাংলাপিডিয়ায় শীলাদেবীর ঘাট
কোণার্ক

কোণার্ক (ওড়িয়া: କୋଣାର୍କ, প্রতিবর্ণী. কোণার্ক) বা কোনারক, ভারতের ওড়িশা রাজ্যের পুরী জেলার একটি শহর। ভারতের ২০০১ সালের আদমশুমারি অনুসারে কোনার্ক শহরের জনসংখ্যা হল ১৫,০১৫ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে কোনার্ক এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
তরালী শর্মা

তরালী শর্মা (ইংরেজি: Tarali Sarma; অসমীয়া: তৰালী শর্মা) ভারতের অসম রাজ্যের একজন কণ্ঠশিল্পী ও সঙ্গীত পরিচালিকা। তিনি শাস্ত্রীয় সঙ্গীত ও লোকসঙ্গীতের চর্চা করেন। তরালী শর্মা মঞ্জু বরার আকাশী তরার কথারে নামক অসমীয়া চলচ্চিত্রের কিমতে ভকতি করিব গীত গেয়ে ২০০৩ সনে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেছিলেন। ১৯৭৫ সালের ৪ আগস্ট তারিখে তরালী শর্মার জন্ম হয়েছিল। পিতার নাম প্রভাত শর্মা। তরালী শর্মার পিতা প্রভাত শর্মা একজন বিখ্যাত লোক সংস্কৃতির শিল্পী, বাঁশিবাদক ও সঙ্গীত পরিচালক ছিলেন। তরালী শর্মা বাল্যকাল থেকেই সঙ্গীতময় পরিবেশে লালন পালন হয়েছিলেন। তরালীর কাকা বশিষ্ট দেব শর্মা বরপেটা সত্রের সত্রাধিকার ছিলেন। নিজের প্রেরণার উৎস হিসেবে তরালী শর্মা নিজের পিতা ও কাকাকে বিবেচনা করেন। ১২ বৎসর বয়সে তিনি আকাশবাণী গুয়াহাটি কেন্দ্রে প্রথমবার সঙ্গীত পরিবেশন করেছিলেন। এখান থেকেই তিনি সঙ্গীত জগতে প্রবেশ করেন। ২০০৬ সালের ১ ডিসেম্বরে তিনি জিন্টু শর্মাকে বিবাহ করেন। তরালী শর্মা বহুসংখ্যক অ্যালবাম, ছায়াছবি ও ধারাবাহিক নাটকে কণ্ঠদান করেছেন। তিনি কণ্ঠদান করা প্রথম অ্যালবামের নাম অভিমান। তিনি আকাশবাণী গুয়াহাটি কেন্দ্রের নিয়মিত শিল্পী ও ভ্রাম্যমাণ থিয়েটারের প্রথম মহিলা সঙ্গীত পরিচালক। ২০০৭ তিনি উয়ান্ড সংস নামক একটি প্রতিষ্ঠান স্থাপন করেছিলেন। এই প্রতিষ্ঠানের প্রথম সম্পাদনা করা অ্যালবামটির নাম ছিল পিস অফ লাইফ। সঙ্গীত পরিচালনা আকাশীতরার কথারে... লাজ যাত্রা, দা পাসেজ অভিযাত্রী লেটচ্ ডান্স পোহর অরাষ্ঠ অবস্থান অ্যালবাম, সঙ্গীত পরিচালনা ও কন্ঠদান জীবন আরু সঙ্গীত পার্বতী মা তাল দবা সংখ বাজেও অসংখ্যাত জ্যোতির্গময় লিড মি টু দা লাইট হোয়াটেভার তোমার মরমর কোন অভিসারী প্রিয়া সোনজনী শংকর মাধব স্নেহ পোহর তরালি বরগীত পারবীন সুলটানার গীত মুকলি হেঙুলীয়া পুরস্কার শ্রেষ্ঠ মহিলা নেপথ্য গায়িকার রাষ্ট্রীয় পুরস্কার শ্রেষ্ঠ মহিলা কন্ঠশিল্পী: বিগ অসমীয়া মিউজিক এয়ার্ড "Press Information Bureau"। pib.nic.in। সংগ্রহের তারিখ ১৩ অক্টোবর ২০১৯।  "Profile of Tarali Sarma, Assamese Indian singer"। www.assamspider.com। সংগ্রহের তারিখ ১৩ অক্টোবর ২০১৯।  "সংরক্ষণাগারভুক্ত অনুলিপি"। ৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।
কোরাপুট

কোরাপুট (ইংরেজি: Koraput) ভারতের ওড়িশা রাজ্যের কোরাপুট জেলার একটি শহর। শহরটির অবস্থানের অক্ষাংশ ও দ্রাঘিমাংশ হল ১৮°৪৯′ উত্তর ৮২°৪৩′ পূর্ব﻿ / ﻿১৮.৮২° উত্তর ৮২.৭২° পূর্ব﻿ / 18.82; 82.72। সমুদ্র সমতল হতে এর গড় উচ্চতা হল ৮৭০ মিটার (২৮৫৪ ফুট)। ভারতের ২০০১ সালের আদমশুমারি অনুসারে কোরাপুট শহরের জনসংখ্যা হল ৩৯,৫২৩ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কোরাতপুত এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "Koraput"। Falling Rain Genomics, Inc (ইংরেজি ভাষায়)। সংগ্রহের তারিখ জানুয়ারি ২৫, ২০০৭।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
উইন্ডসর পার্ক (ডোমিনিকা)

উইন্ডসর পার্ক দ্বীপ দেশ ডোমিনিকার রোসেউতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে। বাংলাদেশ-ওয়েস্ট ইন্ডিজের মধ্যকার প্রথম দুইটি একদিনের আন্তর্জাতিক ক্রিকেট খেলা ডোমিনিকা কর্তৃপক্ষ এ স্টেডিয়ামে আয়োজন করে। ২৬ ও ২৮ জুলাই, ২০০৯ তারিখে ঐ দু’টি খেলা অনুষ্ঠিত হয়। ৬-১০ জুলাই, ২০১১ তারিখে ভারত দলের বিপক্ষে অনুষ্ঠিত টেস্টের মাধ্যমে উইন্ডসর পার্ক টেস্ট মাঠের মর্যাদা পায়। ২০১০ সালের ফিফা বিশ্বকাপের বাছাইপর্বে ডোমিনিকা ফুটবল দল তাদের প্রথম ফুটবল খেলায় অংশগ্রহণ করে। বার্বাডোসের বিপক্ষে অনুষ্ঠিত খেলায় এখানে ৪,২০০ দর্শকের সমাগম ঘটেছিল। এখানে ৫ টি টেস্ট ম্যাচ আয়োজন করা হয়েছে। এখানে ৪ টি একদিবসীয় ম্যাচ আয়োজন করা হয়েছে। ২০১০ সালে হাশিম আমলা ও জ্যাক ক্যালিস এখানে ১১৯ রানের জুটি করেন যা এখানে সর্বোচ্চ। Dominica to host ODIs in 2009 – Cricinfo.com "Windsor Park to host first Test in 2011"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।  Barbados tie Dominica ওয়েব্যাক মেশিনে আর্কাইভকৃত ১০ ফেব্রুয়ারি ২০০৮ তারিখে – CONCACAF.com ওয়েস্ট ইন্ডিজ ক্রিকেট দল টেস্ট ক্রিকেট মাঠের তালিকা একদিনের আন্তর্জাতিক ক্রিকেট মাঠের তালিকা ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর
কোটপাড়

কোতপাদ (ইংরেজি: Kotpad) ভারতের ওড়িশা রাজ্যের কোরাপুট জেলার একটি শহর। ভারতের ২০০১ সালের আদমশুমারি অনুসারে কোতপাদ শহরের জনসংখ্যা হল ১৪,৯১৪ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে কোতপাদ এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
হরিকেল

হরিকেল বা হরকুল ভারতীয় উপমহাদেশের পূর্বদিকে বঙ্গ অঞ্চলে অবস্থিত একটি প্রাচীন সাম্রাজ্য। মূলত এটি প্রাচীন পূর্ববঙ্গের একটি জনপদ, যার স্থায়ীত্বকাল ছিল নিরবিচ্ছিন্ন ভাবে প্রায় ৫ শত বছর। বর্তমান বাংলাদেশের বৃহত্তর সিলেট অঞ্চল ও চট্টগ্রাম বিভাগ এর চট্টগ্রাম, কক্সবাজার, রাঙামাটি, বান্দরবান ও খাগড়াছড়ি, ও ভারতের ত্রিপুরা রাজ্য জুড়ে এই জনপদ বিস্তৃত ছিল। খ্রিষ্টীয় সপ্তম শতাব্দীতে প্রাচীন ভারতীয় লেখকগণ পূর্বভারতীয় একটি অঞ্চলকে হরিকেল বলে উল্লেখ করেন। সপ্তম শতাব্দীতে চৈনিক পরিব্রাজক হিউয়েন সাঙ এর অবস্থান নির্দেশ করেছেন পূর্বভারতের পূর্বসীমায়। নবম শতাব্দীর সাহিত্যকর্ম কর্পূরমঞ্জরীতে এ-বক্তব্যের সমর্থন পাওয়া যায়। এ-গ্রন্থে হরিকেল জনপদের নারীদের অন্যান্য পূর্ব বঙ্গীয় নারীদের মধ্যে অন্তর্ভুক্ত বিবেচনা করা হয়। তবে হিউয়েন সাঙ কিংবা অন্য কেউ এর ভৌগোলিক অবস্থান সম্পর্কে বিশদ কোনো বিবরণ দেন নি। এছাড়াও হরিকেল সম্পর্কে পরবর্তী সমযে়র লেখক এবং কাহিনীকারদের বিভিন্ন বিভ্রান্তিকর ও পরস্পর বিরোধী বক্তব্য রয়েছে। ফলে বিলুপ্ত এ-রাজ্যের অবস্থান নিরৃপণ ও শনাক্তীকরণে জটিলতা বৃদ্ধি পেযে়ছে। একাদশ-দ্বাদশ শতাব্দীর অভিধান রচযি়তা হেমচন্দ্র তার অভিধানচিন্তামণিতে বঙ্গাস্তু হরিকেলিয়: অর্থাৎ বঙ্গকেই হরিকেলরূপে বর্ণনা করেছেন। এগারো শতকের পান্ডুলিপি অষ্টসাহস্রিকা প্রজ্ঞাপারমিতায় বঙ্গের বিভিন্ন অংশে পূজিত বেশ সংখ্যক মহাযান বৌদ্ধ দেবতাদের সম্পর্কে বর্ণনা রয়েছে। এতে ‘হরিকেলের লোকনাথ’-এর বর্ণনা আছে। তেরো শতকের একটি বৌদ্ধ পান্ডুলিপি ডাকার্ণবে বঙ্গের বৌদ্ধ তন্ত্রের ৬৪টি পবিত্রস্থান বা পীঠস্থানের একটি তালিকাতে হরিকেলও অন্তর্ভুক্ত রয়েছে। তাই স্পষ্টতই দেখা যায় যে, হরিকেল তখন পর্যন্ত বঙ্গে বেশ পরিচিত ও বিখ্যাত ছিল। ঢাকা বিশববিদ্যালযে়র গ্রন্থাগারে সংগৃহীত দুটি পরবর্তীসমযে়র পাণ্ডুলিপিতে কোন উৎস বা কোন প্রমাণাদির উল্লেখ ছাড়াই হরিকোলকে (সম্ভবত হরিকেলের সাথে অভিন্ন) সিলেটের সমার্থক রূপে উল্লেখ করা হযে়ছে। "হরিকেল জনপদ"। onushilon.org। সংগ্রহের তারিখ ২০২২-০৮-১৩।  কানুনগো, সুনীতি ভূষণ (২০১৬)। প্রাচীন হরিকেল রাজ্য ও মধ্য চট্টগ্রামের ইতিবৃত্ত। নন্দন বইঘর। পৃষ্ঠা ৪, ২১।  "প্রাচীন বাংলার হরিকেল জনপদ অঞ্চলভুক্ত এলাকা"। Edubasebd.com (ইংরেজি ভাষায়)। সংগ্রহের তারিখ ২০২২-০৮-১৩।  "প্রাচীন বাংলার জনপদসমূহ"। ২০২৩-০৩-২৪ তারিখে মূল থেকে আর্কাইভ করা। সংগ্রহের তারিখ ২০২২-০৮-১৩।  এম হারূনুর রশীদ। "হরিকেল"। বাংলাপিডিয়া। সংগ্রহের তারিখ জুন ২৩, ২০১৪।  রমেশচন্দ্র মজুমদার (১৯৪৩)। বাংলার ইতিহাস। ঢাকা: বি আর পাবলিশিং। পৃষ্ঠা ১৬–১৮, ১৩৪–১৩৫। আইএসবিএন 81-7646-237-3।  নগেন্দ্র কে আর, সিং (২০০৩)। বাংলাদেশের এনসাইক্লোপিডিয়া। আনমোল প্রকাশনা প্রাইভেট লিমিটেড। আইএসবিএন 81-261-1390-1।  হরিকেল — বাংলাপিডিয়া
আশিকা

আশিকা (ইংরেজি: Asika) ভারতের ওড়িশা রাজ্যের গঞ্জাম জেলার একটি শহর। শহরটির অবস্থানের অক্ষাংশ ও দ্রাঘিমাংশ হল ১৯°৩৬′ উত্তর ৮৪°৩৯′ পূর্ব﻿ / ﻿১৯.৬° উত্তর ৮৪.৬৫° পূর্ব﻿ / 19.6; 84.65। সমুদ্র সমতল হতে এর গড় উচ্চতা হল ৩০ মিটার (৯৮ ফুট)। ভারতের ২০০১ সালের আদমশুমারি অনুসারে আশিকা শহরের জনসংখ্যা হল ২০,৭১৮ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আশিকা এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "Asika"। Falling Rain Genomics, Inc (ইংরেজি ভাষায়)। সংগ্রহের তারিখ জানুয়ারি ২৫, ২০০৭।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
ঙ্গাগ-দ্বাং-ত্শে-'ফেল

ঙ্গাগ-দ্বাং-ত্শে-'ফেল (তিব্বতি: ངག་དབང་ཚེ་འཕེལ, ওয়াইলি: ngag dbang tshe 'phel) (১৬৬৮-১৭৩৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহান্নতম দ্গা'-ল্দান-খ্রি-পা বা প্রধান ছিলেন। ঙ্গাগ-দ্বাং-ত্শে-'ফেল ১৬৬৮ খ্রিষ্টাব্দে তিব্বতের দ্বাগ্স-পো-র্ত্সা-রি (ওয়াইলি: dwags po rtsa ri) অঞ্চলের গ্যাগ-ঝোল (ওয়াইলি: g.yag zhol) নামক স্থানে এক যাযাবর পরিবারে জন্মগ্রহণ করেন। তার মাতার নাম ছিল কুন-ব্জাং-গ্রোল-মা (ওয়াইলি: kun bzang grol ma)। কম বয়সে তিনি দ্গা'-ল্দান-রাব-ব্র্তান-গ্লিং (ওয়াইলি: dga' ldan rab brtan gling) বৌদ্ধবিহারে দীক্ষালাভ করেন। এরপর তিনি দ্বাগ্স-পো (ওয়াইলি: dwags po) বৌদ্ধবিহারে ব্লো-ব্জাং-রিন-ছেন (ওয়াইলি: blo bzang rin chen) নামক ত্রিশতম প্রধান ও ব্লো-ব্জাং-ছোস-'দ্জিন (ওয়াইলি: blo bzang chos 'dzin) নামক একত্রিশতম প্রধানের নিকট শিক্ষালাভ করেন। এই সময় ঙ্গাগ-দ্বাং-ব্লো-ব্জাং-ম্খাস-ব্ত্সুন (ওয়াইলি: ngag dbang blo bzang mkhas btsun) নামক বৌদ্ধের নিকট তিনি ভিক্ষুর শপথ লাভ করে গ্যুমে তন্ত্র মহাবিদ্যালয়ে ভর্তি হন। ১৭০৯ খ্রিষ্টাব্দে তিনি দ্বাগ্স-পো বিহারের প্রধান হিসেবে ও পরে গ্যুমে মহাবিদ্যালয়ের প্রধান হিসেবে অধিষ্ঠিত হন। এই সময় তিনি দ্গে-'দুন-ফুন-ত্শোগ্স (ওয়াইলি: dge 'dun phun tshogs) নামক পঞ্চাশতম দ্গা'-ল্দান-খ্রি-পা এবং স্গ্রুব-খাং-পা-দ্গে-লেগ্স-র্গ্যা-ম্ত্শো (ওয়াইলি: sgrub khang pa dge legs rgya mtsho) নামক পণ্ডিতের নিকট চক্রসম্বর ও গুহ্যসমাজতন্ত্র সম্বন্ধে শিক্ষালাভ করেন। ১৭২৮ খ্রিষ্টাব্দে দ্গা'-ল্দান বৌদ্ধবিহারের বাহান্নতম প্রধান হিসেবে নির্বাচিত হন ও এই পদে তিনি চার বছর থাকেন। Chhosphel, Samten (ডিসেম্বর ২০১০)। "The Fifty-Second Ganden Tripa, Ngawang Tsepel"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৬-২৩।
লাত্তইকাতা

লাত্তইকাতা (ইংরেজি: Lattikata) ভারতের ওড়িশা রাজ্যের সুন্দরগড় জেলার একটি শহর। ভারতের ২০০১ সালের আদমশুমারি অনুসারে লাত্তইকাতা শহরের জনসংখ্যা হল ৬৮৯৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৩% হল ৬ বছর বা তার কম বয়সী। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে লাত্তইকাতা এর সাক্ষরতার হার বেশি। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
আস্তিক্যবাদ

আস্তিকতাবাদ বা আস্তিক্যবাদ বা ঈশ্বরবাদ (ইংরেজি: Theism) হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধু একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ। নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না। নাস্তিক্যবাদ অজ্ঞেয়বাদ "Merriam-Webster Online Dictionary"। সংগ্রহের তারিখ ২০১১-০৩-১৮।  উইকিউক্তিতে আস্তিক্যবাদ সম্পর্কিত উক্তির সংকলন রয়েছে। উইকিঅভিধানে আস্তিক্যবাদ শব্দটি খুঁজুন।
আটগড়

আটগড় (ইংরেজি: Athagad) ভারতের ওড়িশা রাজ্যের কটক জেলার একটি শহর। ভারতের ২০০১ সালের আদমশুমারি অনুসারে আটগড় শহরের জনসংখ্যা হল ১৫,৮৫০ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আটগড় এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।. পা
দিলদার

দিলদার (জন্ম: ১৩ জানুয়ারি ১৯৪৫; মৃত্যু: ১৩ জুলাই ২০০৩) ছিলেন একজন বাংলাদেশী চলচ্চিত্র কৌতুক অভিনেতা। তিনি চলচ্চিত্র জগতে প্রবেশ করেন ১৯৭৫ সালে মুক্তিপ্রাপ্ত কেন এমন হয় চলচ্চিত্রে অভিনয়ের মাধ্যমে। তিনি ২০০৩ সালে সেরা কৌতুক অভিনেতা হিসেবে তুমি শুধু আমার চলচ্চিত্রের জন্যে জাতীয় চলচ্চিত্র পুরস্কার লাভ করেন। বাংলা চলচ্চিত্রে অন্যতম কৌতুক অভিনেতা দিলদার। কৌতুক অভিনেতা হিসেবেই তার পরিচিতি ছিল। দিলদার চলচ্চিত্র জগতে প্রবেশ করেন ১৯৭২ সালে । তার মুক্তিপ্রাপ্ত প্রথম চলচ্চিত্র 'কেন এমন হয়'। এই ছবির মাধ্যমেই অভিনয়ে অভিষেক। ধীরে ধীরে অপ্রতিদ্বন্দ্বী কৌতুক অভিনেতার আসন দখল করে নেন তিনি। দিলদারের জনপ্রিয়তা এতটাই তুঙ্গে ছিল যে, তাকে নায়ক করেই নির্মাণ করা হয়েছিল ‘আব্দুল্লাহ’ নামে একটি চলচ্চিত্র। এমন অনেক ছবি ছিল শুধু তার জন্য ছবির স্ক্রিপ্ট আলাদা ভাবে লেখা হত। দিলদারের সমসাময়িক কৌতুক অভিনেতাদের মধ্যে ছিল টেলি সামাদ। দিলদারের অভিনীত অন্যান্য চলচ্চিত্রের মধ্যে ‘বেদের মেয়ে জোসনা’ ‘বিক্ষোভ’, ‘অন্তরে অন্তরে’, ‘কন্যাদান’, ‘চাওয়া থেকে পাওয়া’, ‘সুন্দর আলী জীবন সংসার’, ‘স্বপ্নের নায়ক’, ‘আনন্দ অশ্রু’, ‘শান্ত কেন মাস্তান’ 'গাড়িয়াল ভাই', 'অচিন দেশের রাজকুমার', 'প্রেম যমুনা', 'বাঁশিওয়ালা' ইত্যাদি উল্লেখযোগ্য। ২০০৩ সালে সেরা কৌতুক অভিনেতা হিসেবে 'তুমি শুধু আমার' চলচ্চিত্রের জন্যে জাতীয় চলচ্চিত্র পুরস্কার লাভ করেন। ২০০৩ সালের ১৩ জুলাই তারিখে মারা যান তিনি। পরে তাকে ঢাকার ডেমরায় অবস্থিত সানারপাড় এলাকার পারিবারিক কবরস্থানে দাফন করা হয়। দিলদার চাঁদপুর জেলার সদর উপজেলার শাহতলী গ্রামে জন্মগ্রহণ করেন। তিনি এসএসসি পাস করার পর পড়ালেখা ছেড়ে দেন। দিলদারের স্ত্রীর নাম রোকেয়া বেগম। এই দম্পতির দুই কন্যা সন্তান। বড় মেয়ের নাম মাসুমা আক্তার। পেশায় তিনি দাঁতের ডাক্তার। বিয়ে করেছেন অনেক আগেই। তার ছেলে নর্থসাউথ বিশ্ববিদ্যালয়ে পড়ছে, আর মেয়ে পড়ছে ক্লাস সেভেনে। ছোট মেয়ে জিনিয়া আফরোজ। বিএনপি’র অঙ্গ সংগঠন জিয়া সাংস্কৃতিক সংসদের সভাপতি ছিলেন দিলদার। কিন্তু মারা যাওয়ার পর প্রথম তিন/চার বছর সংগঠনটি দিলদারের মৃতুবার্ষিকী পালন করত। "শুভ জন্মদিন দিলদার"। banglanews24.com। ২০২০-০১-১৩। সংগ্রহের তারিখ ২০২২-১২-১৮।  "দিলদার"। BMDB। সংগ্রহের তারিখ ২৫ আগস্ট ২০১৪।  "'দিলদার তৈরি হওয়ার সুযোগ পাচ্ছে না নতুন কৌতুক অভিনেতারা'"। NTV Online (ইংরেজি ভাষায়)। সংগ্রহের তারিখ ২০১৯-১০-০৪।  glitz.bdnews24.comচার দশকে আমাদের সেরা চলচ্চিত্রগুলো ওয়েব্যাক মেশিনে আর্কাইভকৃত ২৭ জানুয়ারি ২০১৩ তারিখেরাশেদ শাওন "তাঁদের খবর রাখেনি কেউ"। প্রথম আলো। সংগ্রহের তারিখ ২০১৯-১০-০৬।  আহাদ, সাইদুজ্জামান। "এক যে ছিলেন দিলদার!"। cinegolpo.com (ইংরেজি ভাষায়)। সংগ্রহের তারিখ ২০২২-১২-১৮।  "শুভ জন্মদিন দিলদার"। banglanews24.com। ২০২০-০১-১৩। সংগ্রহের তারিখ ২০২০-০১-১৩।  "যেমন আছে দিলদারের পরিবার, কন্যা-সন্তান"। দৈনিক কালের কণ্ঠ। ১৩ জুলাই ২০১৮। সংগ্রহের তারিখ ১৩ জুলাই ২০১৯।  "সাধারণ মানুষেরা বাবাকে ভুলতে দেয়নি: দিলদারের মেয়ে"। সংগ্রহের তারিখ ১৩ মে ২০২০।  "দিলদারের পরিবার কেমন আছে?"। সংগ্রহের তারিখ ১৩ মে ২০২০।  "কেমন আছে দিলদারের পরিবার?"। www.risingbd.com। সংগ্রহের তারিখ ২০২২-১২-১৮।  বাংলা মুভি ডেটাবেসে দিলদার
জিকির

জিকির বা যিকর অর্থ হল স্মরণ করা বা উল্লেখ করা। এটি হলো ইসলাম ধর্মের প্রার্থনার মাধ্যম যাতে আল্লাহকে স্মরণ করার জন্য বিশেষ কিছু শব্দ বা বাক্যাংশ বারবার উচ্চারণ করা হয়। জিকিরের মাধ্যমে ইসলাম ধর্মাবলম্বীরা আল্লাহকে স্মরণ করে থাকে। জিকির শব্দটি আরবী ভাষার “ذِكْر ” ( যিকরুন) থেকে এসেছে। যার অর্থ আল্লার নাম স্মরণ করা। জিকির ইসলাম ধর্মের একটি পবিত্র কাজ হিসেবে গন্য করা হয়। একাকী বা সমষ্টিগতভাবে যিকির করা যেতে পারে। এটি পুতির তৈরি মালা (মিসবাহা, " مِسْبَحَة ") বা হাতের আঙুলের সাহায্যে গণনা করা হয়। যে ব্যক্তি যিকির পাঠ করেন তাকে জাকির (ذَاكِر) বলা হয়, আক্ষরিক অর্থে "যে স্মরণ করে"। যিকিরের  বিষয়বস্তুর মধ্যে রয়েছে আল্লাহর  নাম ও  হাদিস-কুরআন থেকে নেওয়া দুআ। জিকির সম্পর্কিত অনেক হাদিস রয়েছে এবং ইসলাম ধর্মের ধর্মীয় বই পবিত্র কুরআনে এই বিষয়ে বর্ণনা দেয়া আছে। একটি হাদিস থেকে জানা গিয়েছে জবানে হালকা (বলতে সহজ) কিন্তু মিজানের পাল্লায় ভারি হয়। "সুবহানাল্লাহি ওয়া বিহামদিহি সুবহানাল্লাহীল আযিম।" এছাড়া আরো কিছু জিকির রয়েছে সুবাহানাল্লাহ, আলহামদুলিল্লাহ, লা ইলাহা ইল্লাল্লাহ, আল্লাহু আকবর, আল্লাহু। কুরআনের বেশ কিছু আয়াত রয়েছে যেগুলো "আল্লাহর ইচ্ছা" ,"আল্লাহ ভালো জানেন" এবং "যদি এটা আল্লাহর ইচ্ছা হয়" এর মত বাক্যাংশ বলে আল্লাহকে স্মরণ করার গুরুত্বের উপর জোর দেওয়া হয়েছে । এটাই হলো  যিকিরের  ভিত্তি।সূরা আল-কাহফ (১৮), আয়াত ২৪-এ বলা হয়েছে যে একজন ব্যক্তি "আল্লাহর ইচ্ছা " (ইনশাআল্লাহ) বলতে ভুলে যায়, অবিলম্বে এই বলে আল্লাহকে স্মরণ করা উচিত, "আমি আশা করি আমার রব আমাকে এর চেয়েও অধিকতর সৎপথের নিকটতর পথ প্রদর্শন করবেন।" অন্যান্য আয়াতের মধ্যে রয়েছে সূরা আল আহজাব (৩৩), আয়াত ৪১, "হে ঈমানদারগণ! ঘনঘন স্মরণে আল্লাহকে স্মরণ কর", এবং সূরা আর-রাদ (১৩), আয়াত ২৮ , "যারা ঈমান এনেছে এবং যাদের অন্তর আল্লাহর স্মরণে প্রশান্তি লাভ করে।" দেখুন, আল্লাহর স্মরণেই অন্তর প্রশান্তি লাভ করে"। মুসলমানরা বিশ্বাস করে স্বর্গের (জান্নাত) উচ্চ স্তরে প্রবেশ করার এবং আল্লাহর একেশ্বরবাদী একত্বকে মহিমান্বিত করার অন্যতম সেরা উপায় হল যিকির। সমস্ত মুসলিম সম্প্রদায় পৃথক জপমালাকে ধ্যানের একটি পদ্ধতি হিসাবে সমর্থন করে, যার লক্ষ্য হল শান্তির অনুভূতি, জাগতিক মূল্যবোধ (দুনিয়া) থেকে বিচ্ছিন্ন হওয়া এবং সাধারণভাবে, ইমান (বিশ্বাস) শক্তিশালী করা। আল্লাহকে  আহ্বান করে এমন অসংখ্য প্রচলিত বাক্যাংশ এবং অভিব্যক্তি রয়েছে।
আঠমল্লিক

আঠমল্লিক (ইংরেজি: Athmallik) ভারতের ওড়িশা রাজ্যের অনুগুল জেলার একটি শহর। ভারতের ২০০১ সালের আদমশুমারি অনুসারে আঠমল্লিক শহরের জনসংখ্যা হল ১১,৩৮৩ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে আঠমল্লিক এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদমশুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
চিলি জাতীয় ক্রিকেট দল

চিলি জাতীয় ক্রিকেট দল আন্তর্জাতিক ক্রিকেট খেলায় চিলির প্রতিনিধিত্বকারী দল। ১৮২৯ সালে চিলিতে প্রথম ক্রিকেট খেলা হয়েছিল এবং প্রথম ক্রিকেট ক্লাব ভালপারাইসো ১৮৬০ সালে প্রতিষ্ঠিত হয়। তার ১৮৯৩ সালে আর্জেন্টিনার বিপক্ষে প্রথম আন্তর্জাতিক ম্যাচ খেলে। দ্বিতীয় বিশ্বযুদ্ধের পর চিলির ক্রিকেট আগ্রহ হ্রাস পায়। এর জন্য ২০০২ সালের আগে চিলি আইসিসি এর সদস্যপদ নেয় নি । অনুমোদিত সদস্য হিসেবে চিলি প্রথম ২০০৬ সালে সুরিনাম-এ আইসিসি আমেরিকাস চ্যাম্পিয়নশিপ এর তৃতীয় বিভাগে অংশ নেয়। শুধু ব্রাজিল ব্রাজিল-কে হারিয়ে ঐ টুর্নামেন্ট-এ চিলি তৃতীয় হয়। একই টুর্নামেন্ট ২০০৮ সালে অনুষ্ঠিত হয়। সেখানে চিলি ব্রাজিল বাদে বাকি সব দলকে হারিয়ে দ্বিতীয় হয়। ২০০৬: তৃতীয় (তৃতীয় বিভাগ) ২০০৮: দ্বিতীয় ২০০৯: তৃতীয় "সংরক্ষণাগারভুক্ত অনুলিপি"। ২৬ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৪।  "Cricket Archieve"।  অফিসিয়াল পৃষ্ঠা
মুকুন্দপুর (গঞ্জাম)

মুকুন্দপুর (গঞ্জাম) (ইংরেজি: Makundapur) ভারতের ওড়িশা রাজ্যের গঞ্জাম জেলার একটি শহর। ভারতের ২০০১ সালের আদমশুমারি অনুসারে মুকুন্দপুর (গঞ্জাম) শহরের জনসংখ্যা হল ৪৯৭৪ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭১%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মুকুন্দপুর (গঞ্জাম) এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.